Pleonasmer skyldes ofte at bokstavrim gjør dem til faste uttrykk fordi de klinger godt - «til spott og spe», «i nattens mulm og mørke». Også bruk av anførselstegn sammen med ordet «såkalt» er overflødig og en slags pleonasme, i likhet med ord som «cirka» eller «rundt» der angivelsen allerede er upresis, som «rundt 1500-1510». Angivelsen er allerede omtrentlig, og ordet «rundt» helt overflødig.